钦定古今图书集成/理学汇编/学行典/第135卷 > 礼记 > 《曲礼上》
## 钦定古今图书集成/理学汇编/学行典/第135卷 > 礼记 > 《曲礼上》

《临财》：“毋苟得

〈陈注〉“毋苟得见利思义”也。

又

长者赐少者，贱者不敢辞。

〈陈注〉辞而后受，宾主平交之礼，非少贱事尊贵之道。〈大全〉长乐陈氏曰：“上之赐也以恩，下之受也以义。义之所可，虽长者之赐不敢辞；义之所不可，虽君之赐有所不受。”

又

“吊丧弗能赙，不问其所费。问疾弗能遗，不问其所欲。”
“见人弗能馆，不问其所舍。”

〈陈注〉“以货财助丧事”曰“赙。”此三事不能则皆不问者，以徒问为可愧也。〈大全〉临川吴氏曰：“不问其所费，不问其所欲，不问其所舍，口惠而实不至。”

赐人者，不曰“来取”；与人者，不问其所欲。

〈陈注〉赐者君子，与者小人　朱氏曰：“君子有守，必将之以礼，故不曰来取。小人无厌，必节之以礼，故不问其所欲。”